## Pravilnik o obrascima i načinu vođenja Evidencije vjerskih zajednica u Republici Hrvatskoj

### NN 9/2003 (17.1.2003.), Pravilnik o obrascima i načinu vođenja Evidencije vjerskih zajednica u Republici Hrvatskoj

# MINISTARSTVO PRAVOSUĐA, UPRAVE I LOKALNE SAMOUPRAVE

111

Na
temelju članka 26. stavka 1. Zakona o pravnom položaju vjerskih zajednica
(»Narodne novine«, broj 83/02), ministrica pravosuđa, uprave i lokalne
samouprave, donosi

## PRAVILNIK

### O OBRASCIMA I NAČINU VOĐENJA EVIDENCIJE VJERSKIH ZAJEDNICA U REPUBLICI HRVATSKOJ

I.
OPĆE ODREDBE

Članak
1.

Ovim
Pravilnikom propisuje se oblik i sadržaj obrasca evidencije vjerskih zajednica,
prijave i zahtjeva za upis u evidenciju vjerskih zajednica, prijave za upis
promjena u evidenciju vjerskih zajednica, sadržaj izvatka iz evidencije
vjerskih zajednica, način podnošenja prijave i zahtjeva za upis u evidenciju
vjerskih zajednica, te način upisa i vođenja evidencije vjerskih zajednica i
brisanje vjerskih zajednica iz Evidencije vjerskih zajednica u Repub­lici
Hrvatskoj.

II.
EVIDENCIJA VJERSKIH ZAJEDNICA
UREPUBLICI HRVATSKOJ

Članak
2.

(1)
Vjerske zajednice upisuju se u Evidenciju vjerskih zajednica u Republici
Hrvatskoj (u daljnjem tekstu: Evidencija).

(2)
Evidenciju vodi ministarstvo nadležno za poslove opće uprave (u daljnjem
tekstu: Ministarstvo).

(3)
Evidencija se vodi u elektroničkom obliku.

Članak
3.

U
Evidenciju, pored vjerskih zajednica mogu se upisati i njihovi organizacijski
oblici za koje to zatraži vjerska zajednica, te zajednica vjerskih zajednica.

Sadržaj
Evidencije vjerskih zajednica
u Republici Hrvatskoj

Članak
4.

(1) U
Evidenciju se za svaku vjersku zajednicu, organizacijski oblik vjerske
zajednice (u daljnjem tekstu: organizacijski oblik) i zajednicu vjerskih
zajednica upisuju sljedeći podaci:

1.
evidencijski broj,

2.
datum upisa,

3.
naziv,

4.
naziv vjerske zajednice čiji se organizacijski oblik upisuje u evidenciju,

5.
adresa sjedišta (mjesto, ulica i kućni broj),

6.
služba osobe ovlaštene za zastupanje,

7.
brisanje iz evidencije.

(2) U
Evidenciju, za svaku vjersku zajednicu, organizacijski oblik ili zajednicu
vjerskih zajednica, upisuju se i podaci koji se odnose na promjenu:

1.
naziva,

2.
adrese sjedišta,

3.
službe osobe ovlaštene za zastupanje.

Evidencijski broj vjerske zajednice

Članak
5.

(1)
Evidencijski broj vjerske zajednice je broj koji se određuje pri upisu u
Evidenciju svakoj vjerskoj zajednici i zajednici vjerskih zajednica.

(2)
Evidencijski broj organizacijskog oblika je broj koji se određuje pri upisu u
Evidenciju svakom organizacijskom obliku i sastoji se od evidencijskog broja
vjerske zajednice čiji se organizacijski oblik upisuje u Evidenciju i
evidencijskog broja koji se dodjeljuje organizacijskom obliku.

(3)
Evidencijski broj vjerske zajednice odvojen je točkom od evidencijskog broja
njegovog organizacijskog oblika.

(4)
Vjerskoj zajednici, organizacijskom obliku i zajednici vjerskih zajednica može
se odrediti samo jedan evidencijski broj koji se ne mijenja i koji se po
brisanju istih iz Evidencije ne može odrediti drugoj vjerskoj zajednici, drugom
organizacijskom obli­ku ili drugoj zajednici vjerskih zajednica.

(5)
Evidencijski broj određuje se od rednog broja jedan na dalje sukladno
redoslijedu upisa vjerske zajednice ili zajednice vjerskih zajednica u
Evidenciju, odnosno od broja -–– . 1 za or­ga­nizacijske oblike.

Zbirka isprava

Članak
6.

(1)
Zbirka isprava vodi se za svaku vjersku zajednicu i zajednicu vjerskih
zajednica upisanu u Evidenciju. Na omotu zbirke isprava ispisuje se naziv i
evidencijski broj.

(2)
Pomoćna zbirka isprava vodi se za organizacijske oblike. Na omotu pomoćne
zbirke isprava ispod naslova »POMOĆNA ZBIRKA ISPRAVA« upisuje se naziv vjerske
zajednice o čijim se organizacijskim oblicima zbirka vodi.

(3)
Zbirka isprava i pomoćne zbirke isprava čuvaju se u omotu izrađenom od tvrdog
papira ili drugog odgovarajućeg materijala.

(4) U zbirku isprava ulaže se:

– rješenje o upisu u Evidenciju;

– obrazac prijave ili zahtjeva za upis u Evidenciju;

– obrazac popisa vjernika;

– akt iz kojeg je vidljiv sadržaj i način očitovanja
vjere, obav­ljanja vjerskih obreda, područje i način djelovanja novoosnovane
vjerske zajednice;

– akt iz kojeg je vidljivo da je novoosnovana vjerska
zajednica kao vjerska zajednica prije podnošenja zahtjeva bila upisana u
registar udruga najmanje pet godina;

– suglasnost iz odredbe članka 21. stavka 2. Zakona o
pravnom položaju vjerskih zajednica i ovjereni prijevod suglasnosti na
hrvatskom jeziku i latiničnom pismu;

– obrazac prijave za upis promjena u Evidenciju;

– odluka o promjeni;

– rješenje o upisu promjena u Evidenciju;

–
odluka vjerske zajednice o njenom prestanku;

**–** rješenje o brisanju iz
Evidencije.

Upis u Evidenciju vjerskih zajednica
u Republici Hrvatskoj

Članak
7.

(1)
Osoba koja prema službi zastupa vjersku zajednicu ili zajednicu vjerskih
zajednica podnosi Ministarstvu prijavu ili zahtjev za upis u Evidenciju.

(2)
Postojeće vjerske zajednice upisuju se u Evidenciju na temelju prijave za upis
u Evidenciju.

(3)
Prijava se podnosi na Obrascu broj 1 – Prijava za upis vjerske zajednice u
Evidenciju vjerskih zajednica u Republici Hrvat­skoj.

(4)
Novoosnovane vjerske zajednice upisuju se u Evidenciju na temelju zahtjeva za
upis u Evidenciju.

(5)
Zahtjev se podnosi na Obrascu broj 2 – Zahtjev za upis vjerske zajednice u
Evidenciju vjerskih zajednica u Republici Hrvatskoj.

(6) Novoosnovane vjerske zajednice podnose popis
vjernika na Obrascu broj 2a –  Popis
vjernika.

(7) Novoosnovane vjerske
zajednice uz obrazac zahtjeva za upis u Evidenciju prilažu:

– Obrazac broj 2a iz kojeg je
vidljivo da vjerska zajednica ima najmanje 500 vjernika,

– akt iz kojeg je vidljiv
sadržaj i način očitovanja vjere, obav­ljanja vjerskih obreda, područje i način
djelovanja vjerske zajednice,

– akt iz kojeg je vidljivo da
je novoosnovana vjerska zajednica kao vjerska zajednica prije podnošenja
zahtjeva bila upisana u registar udruga najmanje pet godina.

(8) Ako je novoosnovana
vjerska zajednica dio vjerske zajed­nice sa sjedištem u inozemstvu prema pravu
te vjerske zajednice, zahtjevu za upis u Evidenciju mora se priložiti
suglasnost središnjeg tijela vjerske zajednice sa sjedištem u inozemstvu i
ovjereni prijevod suglasnosti na hrvatskom jeziku i latiničnom pismu.

(9) Svi prilozi dostavljaju
se u izvorniku, ili ovjerenom prijepisu ili presliku.

(10) Organizacijski oblici
vjerskih zajednica upisuju se u Evidenciju na temelju prijave.

(11) Prijava se podnosi na
Obrascu broj 3 – Prijava za upis organizacijskog oblika vjerske zajednice u
Evidenciju vjerskih zajednica Republike Hrvatske.

(12) Zajednice vjerskih
zajednica upisuju se u Evidenciju na temelju prijave.

(13) Prijavu podnose na Obrascu broj 4 – Prijava za
upis zajednice vjerskih zajednica u Evidenciju vjerskih zajednica u Republici
Hrvatskoj.

Članak 8.

(1) Osoba koja prema službi zastupa vjersku zajednicu
ili zajednicu vjerskih zajednica dužna je Ministarstvu podnijeti prijavu
promjene:

– naziva,

– adrese sjedišta,

– službe osobe ovlaštene za zastupanje.

(2) Osoba koja prema službi zastupa vjersku
zajednicu, podnosi prijavu promjene iz stavka 1. ovoga članka i za svoje
organizacijske oblike upisane u Evidenciju.

(3) Prijava za upis promjena u Evidenciju podnosi se
na Obrascu broj 5 – Prijava za upis promjena u Evidenciju vjerskih zajednica u
Republici Hrvatskoj.

(4) Uz prijavu iz stavka 2. ovoga članka dostavlja se
i odluka o promjeni naziva, adrese sjedišta ili službe osobe ovlaštene za
zastupanje.

Izvadak iz Evidencije vjerskih zajednica
u Republici Hrvat­skoj

Članak
9.

(1)
Ministarstvo izdaje izvadak iz Evidencije na pisani zahtjev osobe koja ima
pravni interes.

(2)
Izvadak iz Evidencije izdaje se u obliku računalnog ispisa na Obrascu broj 6 –
Izvadak iz Evidencije vjerskih zajednica u Republici Hrvatskoj.

(3) Izvadak iz Evidencije sadrži sljedeće podatke:

1. evidencijski broj,

2. datum upisa,

3. naziv,

4. adresu sjedišta (mjesto, ulica i kućni broj),

5. službu osobe ovlaštene za zastupanje.

(4) Izvadak ovjerava ovlaštena osoba Ministarstva
svojim potpisom i pečatom.

(5) Izvadak iz Evidencije sadrži posljednje podatke
upisane u Evidenciju.

 Podnošenje
zahtjeva za upis u Evidenciju vjerskih zajednica u Republici Hrvatskoj

Članak
10.

(1)
Obrasci prijave i zahtjeva za upis i obrasci zahtjeva za upis promjena u
Evidenciju, podnose se u dva primjerka.

(2)
Obrasci se popunjavaju uredno i čitko.

Javnost Evidencije vjerskih zajednica
u Republici Hrvatskoj

 Članak 11.

(1) Evidencija je javna.

(2) Svaka zainteresirana osoba ima pravo uvida u
Evidenciju i pravo prepisivanja podataka iz zbirki isprava i pomoćnih zbirki
isprava uz obaveznu nazočnost ovlaštene osobe zadužene za vođenje Evidencije.

Čuvanje zbirki isprava i pomoćnih zbirki isprava

 Članak 12.

(1)
Zbirke isprava i pomoćne zbirke isprava propisane ovim Pravilnikom smatraju se
ispravama trajne vrijednosti.

(2) Ovlaštena osoba zadužena za vođenje Evidencije
dužna je čuvati zbirke isprava i pomoćne zbirke isprava na način da se zaštite
od zloporabe, oštećenja ili uništenja.

Članak 13.

(1) Obrasci broj 1, 2, 2a, 3, 4, 5 i 6 čiji je oblik
i sadržaj propisan ovim Pravilnikom, tiskani su uz Pravilnik i čine njegov
sastavni dio.

(2) Obrasci iz stavka 1. ovog članka bijele su boje.

Članak 14.

Ovaj Pravilnik stupa na snagu osmoga dana od dana
objave u »Narodnim novinama«.

Klasa: 070-01/03-01/1
Urbroj: 514-09-02-03-01
Zagreb, 9. siječnja 2003.

Ministrica
**Ingrid Antičević Marinović**, v. r.

if !supportEmptyParas endif

if !supportEmptyParas endif

if !supportEmptyParas endif

![](dodatni/375275.gif)
![](dodatni/375276.gif)
![](dodatni/375277.gif)
![](dodatni/375278.gif)
![](dodatni/375279.gif)
![](dodatni/375280.gif)
![](dodatni/375281.gif)

Pravilnik, NN 9/2003-111
Opći uvjeti korištenjaZaštita privatnosti[Pristup podatcima](/data_access_hr.aspx)[ELI](/about_eli_hr.aspx)

©2026. g. Narodne novine d.d.

, izrada [Novena d.o.o.](http://novena.hr/)